C 288/10
FI
Euroopan unionin virallinen lehti
17.8.2023
Tämä tuotteen painoa koskeva muutos päätettiin tehdä sen täsmentämiseksi, että vain yli 1 kg:n painoisia juustoja voidaan pitää kaupan paloiteltuina.
Muutoksen tarkoituksena on varmistaa tuotteen esillepanon korkea taso.
Pienikokoiset juustot eivät sovellu paloiteltaviksi kiilamaisiksi paloiksi.
Esimerkiksi leikattaessa 0,5 kg:n painoinen juusto kahdeksi 250 gramman palaksi syntyisi kaksi puolikuun muotoista palaa eikä kiilamaisia paloja.
Suojeluyh­ distyksen tarkoituksena on, että Pecorino Crotonese -juustoa myydään edelleen kokonaisena ja/tai paloiteltuna ja että nämä ovat ainoat muodot, joissa sen esillepano kuluttajille on sallittu.
Juuston paloittelu nopeuttaa myös kypsymisprosessia, jolloin pienikokoiset tuoreet Pecorino-juustot saavat nopeasti lähes puolikovan juuston ominaisuuksia.
Pienikokoiset juustot kuivuvat nopeasti ja menettävät aistinvaraiset ominaisuutensa, ellei niitä käsitellä.
Tuote-eritelmän 9 artiklaa (tunnuksen yksityiskohdat) ja yhtenäisen asiakirjan 3.6 kohtaa [sic] koskeva muutos Nykyinen versio: ”Tuotteen tunnus on kaksiosainen: vasemmalla on graafinen tunnus ja oikealla teksti.
Tunnus on merkittävä juustotahkoihin polttoleimaamalla tai kohopainetulla sinetillä, ja tekstiosa on kiinnitettävä juuston pohjaan.”
Uusi versio: Tuote-eritelmän 9 artikla ”Tunnuksen logomerkki koostuu sanan ”Crotone/Crotonese” alkukirjaimesta eli kirjaimesta C, jota on käännetty 90 astetta oikeaan ja johon on lisätty pieni silmää esittävä merkki niin, että tunnus muistuttaa lampaan päätä.
Sen ympärillä on teksti: ”PECORINO CROTONESE DOP [SAN]”.
Nämä tunnuksen osat sijaitsevat kokonaisen Pecorinojuuston muotoa muistuttavan ympyrän sisällä.
Ympärysviivan leikkaa oikeassa alakulmassa kolmio, joka muistuttaa juuri leikattua Pecorino-juuston palaa.
Tunnuksen merkitys on helppo ymmärtää välittömästi.
Se kuvaa juustotuotetta ja nimenomaan laadukkaasta lampaanmaidosta valmistettua juustoa.
Logotyyppi ”PECORINO CROTONESE DOP [SAN]” on tunnuksessa myös logomerkin oikealla puolella tai sen alla kahdella allekkaisella rivillä.
Tunnus on aina esitettävä kokonaisuudessaan.
Yksinkertaistetun tunnuksen, jossa ei ole logotyyppiä, käyttö on sallittu ainoastaan käytettäessä tunnuksen pelkästä logomerkistä koostuvaa versiota.
Sitä vastoin tunnuksen käyttö ilman logomerkkiä, eli pelkästä ”Pecorino Crotonese” -logotyypistä koostuvan tunnuksen käyttö, ei ole sallittu.
Tunnuksesta on siis kolme sallittua versiosta: tunnus, jossa logomerkki ja -tyyppi ovat vierekkäin, tunnus, jossa logomerkki ja -tyyppi ovat allekkain, sekä tunnus, jossa on pelkkä logomerkki.
Pelkästä logomerkistä koostuva tunnuksen versio on merkittävä Pecorino-juustotahkon sivuun polttoleimaamalla, kohopainetulla sinetillä tai elintarvikemusteella tehtävällä leimalla.
Juustomeijerin aakkosnumeerinen tunnistekoodi on esitettävä.
Se voidaan merkitä suoraan juustoon edellä mainituilla menetelmillä tai se voidaan merkitä etikettiin.
Juuston pohjaan tehtävä merkintä on vapaaehtoinen.
Tunnuksen merkitseminen tähän juuston osaan vakiintuneilla menetelmillä on sallittu.”